Հայաստանի տարբեր պետական և ոչ պետական կառույցներ վաղուց ուղիներ են մշակում երկրում տուրիզմի զարգացման համար: Բժշկության և տուրիզմի համատեղումը կարող է լինել այդ ուղիներից մեկը: Մեր երկրում կատարվում են պլաստիկ վիրահատության՝ աշխարհում հայտնի բոլոր տեսակները՝ քթի, ականջախեցու, կրծքերի, որովայնի առաջնային պատի էսթետիկ վիրահատություն, դեմքի ձգումներ, հակատարիքային նե-րարկումներ, գելերի օգտագործում և այլն: «Ամբողջ աշխարհում ընդունված է համատեղել տուրիզմն ու պլաս-տիկ վիրաբուժությունը: Սակայն ԱՄՆ-ից, եվրոպական երկրներից հիմնականում գնում են Հնդկաստան, Թայ-լանդ, որոնք վաղուց արդեն կարողացել են համոզել աշխարհին, որ կարող են ցանկալի արդյունք ապահովել: Բայց վիրահատվել պատրաստվող մարդկանց այդ երկրներում գրավում են առաջին հերթին ցածր գները»,-ա-սում է Էրեբունի Բժշկական կենտրոնի պլաստիկ վիրաբույժ Էդգար Հայրապետյանը: Եթե ԱՄՆ-ում, եվրոպա-կան երկրներում քթի պլաստիկ վիրահատության գները տատանվում են 7-20 հազար դոլարի սահմաններում, ապա Հայաստանում նույն վիրահատությունը շատ ավելի մատչելի է: Այդ գումարի երկու երրորդը բավական է թե՛ վիրահատության, թե՛ մի քանի օր մեր երկրում որպես զբոսաշրջիկ մնալու համար: